Fór í matarboð til vinkonu minnar í gærkvöldi og fékk ég þessa dýrindis súpu hjá henni í forrétt – þvílíkt sælgæti – alveg á hreinu að hún verður forrétturinn hjá mér á aðfangadagskvöld . Gott er að undirbúa hana daginn áður , er svolítið tímafrek og verður bara betri fyrir vikið . Uppskriftin er fengin frá henni Sigrúnu á CafeSigrun . Þessi súpa er rosa einföld og æðislega góð ( fyrir utan að hún er að springa úr vítamínum og andoxunarefnum ! ) . Upprunaleg uppskrift kemur úr bók sem heitir Swahili Kitchen , en ég bætti hvítlauk og kartöflum í uppskriftina . Tómatarnir og helmingurinn af lauknum eru grillaðir í ofninum og þeir verða algert nammi þannig . Athugið að það tekur um 40 - 50 mínútur að grilla þá svo gefið ykkur góðan tíma . Súpan hentar vel fyrir þá sem hafa glúteinóþol . Fyrir 3 - 4 sem forréttur 500 gr þroskaðir tómatar 4 meðalstórir laukar , saxaðir fínt 1,5 kúfuð matskeið af tómatpuree ( tómatmauk ) 500 ml grænmetissoð ( 1 gerlaus grænmetisteningur t.d. frá Rapunzel + 500 ml vatn ) . Má vera meira af vatni ef þið viljið hafa tómatsúpuna þynnri en bætið þá grænmetisteningi við . 1 msk kókosfeiti eða ólífuolía 1 tsk þurrkað basil 4 soðin egg ( má sleppa ) . Ég nota bara eggjahvítuna en hendi rauðunni eftir suðu . Aðferð : Skellið sjóðandi heitu vatni yfir tómatana og látið standa í skál í 1 mínútu . Afhýðið tómatana . Skerið tómatana í báta og setjið í eldfast mót ( strjúkið smá ólífuolíu í eldhúspappír yfir eldfasta mótið ) . Skerið tvo af laukunum fjórum í báta og raðið í eldfasta mótið . Hitið ofarlega í ofninum við 220°C í um 40 - 50 mínútur eða þangað til brúnirnar á tómötunum og laukunum eru orðnar dökkar og jafnvel svartar . Saxið hina laukana tvo ásamt hvítlauknum og steikið í smá kókosfeiti eða ólífuolíu á pönnu þangað til þeir verða mjúkir . Skerið kartöflurnar í bita og setjið á pönnu ásamt smá ólífuolíu og vatni og tómatpuree . Bætið grænmetissoðinu saman við ásamt rúmlega 500 ml af vatni og látið kartöflurnar sjóða í um 20 mínútur . Þegar þetta er orðið tilbúið , látið þá kólna aðeins . Súpan sjálf er frábær grunnur fyrir góða grænmetissúpu . Ef þið viljið hafa meira grænmeti í henni ( t.d. púrrulauk , gulrætur , sveppi , gular baunir o.s.frv. ) léttsteikið þá grænmetið og látið malla í súpunni þangað til grænmetið er orðið meyrt . Online . Þú getur afskráð þig hvenær sem er og þú mátt treysta því að upplýsingar þínar eru öruggar og komast ekki í hendur þriðja aðila .